Segona licitació per adjudicar una concessió de domini públic per a la prestació del servei de bar-restaurant a la Platja Llarga de Tarragona.
La Direcció General del Patrimoni de la Generalitat de Catalunya anuncia la convocatòria de concurs públic, aprovat per Resolució del vicepresident del Govern i conseller d'Economia i Hisenda de data 9 de maig de 2019 (expedient CONCES 10625/19), per adjudicar una concessió de domini públic sobre un espai situat a les instal·lacions propietat de la Generalitat de Catalunya ubicades a la Platja Llarga de Tarragona, destinat a l'explotació de la prestació del servei de bar-restaurant al públic en general.
Per poder concórrer a la licitació cal haver presentat la documentació, en el termini, lloc i forma especificats, a què fan referència les clàusules onzena i següents del plec de clàusules administratives.
Es poden presentar proposicions a partir del dia següent de la publicació de l'anunci al DOGC i fins al dia 14 de juny de 2019, ambdós inclosos, de 9:00 a 14:00 hores.
Visites a l'immoble objecte de licitació
La visita a l'immoble és obligatòria per als licitadors, d'acord amb el que preveu la clàusula sisena del plec de clàusules administratives.
Les visites, prèvia concertació, es podran realitzar els dies següents: 22 i 29 de maig i 5 i 12 de juny de 2019, de 10:00 a 14:00 hores.
Per concertar les visites cal posar-se en contacte amb la Direcció General del Patrimoni de la Generalitat de Catalunya, al telèfon 93 316 22 60 o a l'adreça de correu electrònic [EMAIL].
Acte públic d'obertura del sobre B (avantprojecte d'adaptació del local i pla d'explotació i funcionament)
Acte públic d'obertura del sobre C (oferta econòmica)
L'adjudicació s'efectuarà d'acord amb els criteris que s'indiquen en la clàusula desena del plec de clàusules administratives.
Per poder concórrer al concurs no és necessari dipositar cap garantia provisional, sense perjudici que la part adjudicatària de la concessió sí haurà de constituir garantia definitiva, d'acord amb la clàusula tretzena del plec de clàusules administratives.
Per a més informació, els licitadors poden posar-se en contacte amb la Direcció General del Patrimoni de la Generalitat de Catalunya trucant per telèfon al 93 316 22 60.
Consulta, de data 5 de juny de 2019, sobre les condicions de licitació
1.En referencia a la llicencia d'activitat del local, es podria sol·licitar canvi de titular de la mateixa o s'hauria de sol·licitar una nova llicencia?
2.En relació a l'escomesa elèctrica durant la visita han sorgit controvèrsies i/o dubtes en relació a l'estat actual de la mateixa.
Ens agradaria conèixer si existeix una separació / segregació del local a nivell documental, es a dir si s'ha informat a ENDESA de que la finca actual ha estat segregada i es podria sol·licitar un nou punt d'escomesa o aquest tràmit estaria pendent de realitzar-se?
Hem pogut constatar que actualment existeix un únic comptador a la finca, i en cas de no existir aquesta divisió implicaria uns terminis que podrien afectar l'inici de l'activitat que serien difícils de delimitar i ens agradaria poder tenir en compte en la realització de la proposta.
3.En relació a l'escomesa d'aigua, la consulta seria similar a la realitzada en el punt 2).
Existeix una separació / segregació del local a nivell documental i/o informada a l'empresa subministradora (EMATSA) per tal de poder realitzar la contractació de manera ràpida?
4.Degut a que part de les instal·lacions actuals son utilitzades per els dos locals, existeix alguna servitud de pas entre locals per tal de garantir una ràpida intervenció en cas d'incidències.
En relació a la llicència d'activitat del local, d'acord amb el que disposa la clàusula trenta-cinquena del Plec de clàusules administratives, l'adjudicatari té l'obligació de comunicar o sol·licitar la corresponent llicència d'obertura d'establiments.
Igualment, la clàusula vint-i-setena del Plec de clàusules administratives preveu que és un deure del concessionari obtenir la llicència municipal que correspongui a l'activitat.
Així doncs, és l'Ajuntament de Tarragona l'autoritat administrativa competent per tal de tramitar l'expedient administratiu corresponent a la llicència d'activitat del local.
En relació a les instal·lacions de llum i aigua, la clàusula vint-i-setena del Plec de clàusules administratives preveu que, en relació al servei de llum i aigua, serà a càrrec del concessionari donar-se d'alta i assumir les despeses del consums i, igualment, correrà a càrrec del concessionari qualsevol modificació o ampliació de les instal·lacions.
Per tant, correspondrà a l'adjudicatari realitzar les gestions pertinents i necessàries davant les empreses subministradores de llum i aigua.
- Puntuació sobre B (avantprojecte i pla d'explotació)
- Puntuació sobre C (oferta econòmica)
- Puntuació global de la licitació
de concessió d'una llicència d'ús provisional d'un local situat a la Platja Llarga de Tarragona